Før 1976 måtte alle som skulle ta videregående utdanning reise ut av Røyken, enten til Drammen, Lier eller til Asker. Elevene kunne gå på gymnas, yrkesskole eller husstellskole. Da “Lov om videregående opplæring” kom i 1976, ble alle disse skoleslagene samlet under samme navn. Det førte til at mange skoler ble bygget for både yrkesfag og allmennfag. Røyken videregående er en slik kombinert skole, som fra starten hadde bygg og anlegg, tømrer, mekaniske fag, elektro, tegning form og farge, husstellfag og allmennfag.